ఈ భూగ్రహం ఎంతో సుందరమైనది,
జీవితంలో చిన్న చిన్నవాటిని గమనించకుండా ఉండటం అనేది చాలా తేలిక.
కానీ ఒకసారి జాగ్రత్తగా పరిశీలించండి...
ఇంకా ఆవిష్కృతం కాని ఒక కొత్త లోకం కనుల ముందు కనబడుతుంది.
ఈ లోకంలో చిట్టిచిట్టి వీరులకు...
చిన్నారి రాకాసులకు...
తమకు ఎదురయ్యే భారీ సవాళ్లను...
అధిగమించడానికి ఎనలేని శక్తులు అవసరమవుతాయి.
లాటిన్ అమెరికా అడవులు,
చిట్టి ప్రాణులకు ఆవాసాలు...
వ్యాఖ్యానించింది పాల్ రడ్
...భూగ్రహం మీద మరెక్కడా లేని వింత.
కిందున్న ఆకుల కుప్పలో ఒక కొత్త జీవి ప్రాణం పోసుకుంటోంది.
ఈ స్ట్రాబెర్రీ డార్ట్ కప్ప తన చిట్టి టాడ్ పోల్ ని వీపుపై మోస్తూ తిరుగుతోంది.
అది కేవలం బియ్యపు గింజంత పరిమాణంలో ఉంది.
అడవిలో నేలమీది ప్రపంచం తన పాపకు చాలా ప్రమాదకరం.
అది పెరగడానికి సురక్షితమైన చోటును కప్ప వెతకాలి.
అడవిలో ఉన్న ఈ 40 మీటర్ల ఆకాశహర్మ్యమే దానికి తగిన చోటు.
ద్రాక్షపండు పరిమాణంలో ఉన్న కప్పకు...
ఇదొక ఎవరెస్ట్ శిఖరం లాంటిది.
జిగటగా ఉండే పాదాలు మంచిపట్టును అందిస్తాయి.
కానీ ఒక్కసారి పట్టు జారినా అది ప్రాణాంతకం కావొచ్చు.
చెట్లమీద దానికి బోలెడంత సహచర్యం దొరుకుతుంది.
వేర్లు మొదలుకుని...
...చిటారు కొమ్మల వరకూ.
ఒక్కో చెట్టు మీద దాదాపు 5,000 రకరకాల చిట్టి ప్రాణులు
నివసిస్తూ ఉండవచ్చు.
చివరికి ఎండ తగిలే చోట, చిన్న డొప్పలా ఉన్న చోటికి చేరింది.
బ్రోమెలియడ్ మొక్క కప్ప పిల్ల పెరగడానికి అనువైన
స్విమ్మింగ్ పూల్ గుంతని తయారు చేస్తుంది.
కానీ ఆహారం, నివసించే చోటు కోసం పోటీపడే ఎన్నో చిట్టి జీవరాసుల మధ్య,
అడవిలో జీవితం అస్థిరమైనది.
కేవలం నిజమైన నైపుణ్యం మాత్రమే మనగలదు.
అడవి
ప్రపంచంలోనే అతి చిన్న కోతిని కలవండి...
పిగ్మీ మార్మాసెట్.
ఎదిగిన కోతి మీ అరచేతిలో అమరగలదు.
చిన్న పరిమాణం ఉన్న కారణంగా స్నేహితుడెవరో, శత్రువెవరో, ఆహారమేదో తెలుసుకోవడం కష్టం.
అయితే తమ కాళ్ళ కింద ఉన్న ఆహార వనరుని
తేలిగ్గా వినియోగించుకోగలవు.
పదునైన పళ్ళతో, బెరడుని చీల్చి
చిన్న గుంతలను సృష్టిస్తే, అవి తియ్యని బెరడు రసంతో నిండిపోతాయి.
ఒక పెద్ద చెట్టుపై అలాంటివి సుమారు వెయ్యికి పైగా ఉండొచ్చు.
పెరిగే కుటుంబానికి లోటు లేకుండా సరిపోతుంది.
మంచి విషయం. బృందంలో కొత్త సభ్యులు చేరారు.
ఒక్కొక్కటి నిమ్మకాయ పరిమాణంలో ఉంటుంది.
మార్మాసెట్లు దాదాపుగా కవలలను కంటాయి.
తల్లిదండ్రులిద్దరూ వంతుల వారీగా పిల్లల్ని చూసుకుంటాయి, కొట్టుకునే పని లేకపోతే,
ఒక్కోసారి ఎదిగిన పిల్లలు కూడా ఆ బాధ్యత తీసుకుంటాయి.
జేబు పరిమాణంలో ఉన్న ప్రధాన తరగతికి చెందిన ఈ జీవులకు సహకారం అనేది ప్రాథమిక జీవన శైలి.
చెట్టుపై షికార్లు కొట్టడం కూడా అలాంటిదే.
నేలమీద బోలెడన్ని ప్రమాదాలు...
పైనేమో జన సమ్మర్దం.
మార్మాసెట్ కు అరవై రెట్లు అధిక పరిమాణంలో ఉండే హౌలర్ కోతులు ఇక్కడ రాజ్యం ఏలతాయి.
అడవిలోని 80% జంతుజాలం చెట్టు పైభాగంలోనే జీవిస్తాయి.
అడవి నేలపై జీవితం నిత్యం పోరాటమే.
ఎండ పెద్దగా తగలని నేలమీద, పెద్దగా ఏవీ పెరగవు.
ఈ బుల్లి అగూటి పైనుంచి కింద పడే వాటిమీదే ఆధారపడుతుంది.
అడవికి వర్షం జీవధార లాంటిది.
ప్రతి సంవత్సరం సుమారు మూడు మీటర్ల వరకూ కురుస్తుంది.
చిట్టి జీవులపై ప్రతి వర్షపు చినుకూ భారీ ప్రభావం చూపుతుంది.
టాడ్ పోల్ గుంతని చినుకులు నీటితో నింపేస్తున్నాయి.
ఒక్కోసారి మంచి విషయాలు చాలా ఎక్కువ ఉంటాయి.
మొక్కలు, చెట్ల బెరడు నీటిని పీల్చుకుని పురాతన వృక్షాలపై ఎనలేని బరువుని మోపుతాయి.
కుండపోత వర్షాల వల్ల పలుచని మట్టి కొట్టుకుపోతుంది.
భారీ వృక్షాలు శతాబ్దాల తరబడి తుఫానుల్ని తట్టుకుని నిలబడతాయి...
కానీ ఒక రోజు...
ఇంతటి భారీ పరిమాణంలో ఉన్న చెట్టు కూలితే...
అడవి జీవుల జీవితంలో అదొక వెలితిని సృష్టిస్తుంది.
స్ట్రాబెర్రీ డార్ట్ కప్ప బతికి బట్టకట్టింది.
కానీ దాని టాడ్ పోల్ పిల్ల మాత్రం ఇప్పుడు రక్షణ లేకుండా ఉంది.
ఆ విషయం ఫైర్ బెల్లీడ్ పాముకి తెలిసిపోతుంది.
తల్లి చేయగలిగింది ఏమీ లేదు...
మళ్ళీ మొదలుపెట్టడం తప్ప.
ఒకరికి జరిగిన విధ్వంసం మరొకరికి లాభం చేకూర్చుతుంది.
లీఫ్ కట్టర్ చీమలు ఇప్పుడు చెట్టు ఎక్కాల్సిన పనిలేదు.
సాధారణంగా ఆకులు వాటి పరిమాణంలోనే ఉంటాయి.
కానీ ఒక్కో చీమ తన కంటే పదిరెట్ల బరువుని మోయగలదు.
ఇక 80 లక్షల చీమల కాలనీ ఇలాంటి చెట్టుని
కొద్ది రోజుల్లోనే ఖాళీ చేయగలదు.
కూలిపోయిన ఈ భారీ చెట్టు మరిన్ని ఆకులు తినే జీవుల్ని ఆకర్షిస్తుంది.
దురదృష్టవశాత్తూ, మార్మాసెట్లు ఆకుల్ని తినవు.
బెరడు రసాన్ని అందించే ఇలాంటి చెట్టుని కోల్పోవడం భారీ నష్టమే.
అయితే ఆశ్చర్యకరంగా, ఈ చిట్టి రాకాసులకి దాడి చేయగల నైపుణ్యం ఉంది.
స్ప్రింగ్ లాగా ఎగరగలిగిన కాళ్ళవల్ల, అవి మూడు మీటర్ల వరకూ దూకగలుగుతాయి.
వంపు తిరిగిన గోళ్ళు చిన్ని కొక్కాల్లాగా పనిచేస్తాయి.
బెరడుని తవ్వగలిగే పదునైన పళ్ళు కీటకాలని తేలిగ్గా కొరికి తినగలవు.
విరిగిపోయిన కొమ్మలపై పరిగెడుతూ వేటాడడం ఈ బుల్లి కోతులకి చాలా సులభం.
వాటికి దొరికిన దేన్నైనా ఇవి తినేయగలవు.
కానీ కనిపించేదంతా నిజం కాదు.
అద్భుతమైన మిమిక్రీ.
ఈ గొంగళిపురుగు అచ్చం ఒక పాములాగా మారిన తీరు నమ్మితీరాలనిపించేలా ఉంది.
అది భయంగొలిపేలా ఉంది.
వందల ఏళ్ళ పాటు నీడలో ఉండి,
ఒక్కసారిగా అడవి నేల సూర్యరశ్మితో జలకాలాడింది.
అవకాశం కోసం చూస్తోన్న గింజలు చిన్నగా పెరిగి, ఎత్తుకి చేరాలని తాపత్రయపడతాయి.
ఇప్పుడిక వెలుగు కోసం జరిగే పోటీ ప్రారంభం.
తీగ మొక్కలు అందరికంటే ముందుండాలని తపిస్తాయి...
ఎండకోసం పోటీపడుతూ దారిలో అడ్డుగా ఉన్న మొక్కల్ని అల్లుకుంటూ పోతాయి.
కొద్ది రోజుల్లోనే, నేల కూలిన ఆ భారీ వృక్షం కొత్తగా మొలిచిన మొక్కలతో నిండిపోతుంది.
ఖాళీ స్థలం తిరిగి పచ్చగా మారిపోతుంది.
కానీ ఇది స్వర్గం కాదు.
హమ్మింగ్ బర్డ్స్ కాగితమంత తేలిగ్గా ఉంటాయి.
పరిమాణం దృష్ట్యా కోల్పోయిన లోటుని, పైచేయి సాధించడానికి వాడతాయి.
కొన్నింటికి కత్తులు, పళ్ళలాంటి ముక్కులు ఉంటాయి.
ఇదంతా పువ్వుల కోసం జరిగే యుద్ధమే.
హమ్మింగ్ బర్డ్స్ ప్రతి కొద్ది నిమిషాలకొకసారీ ఆహారం తీసుకోవాలి.
ఈకల్లాంటి నాలుకలతో, సెకనుకి 20 సార్లు అవి తేనెను జుర్రుకుంటాయి.
అవి వేగంగానే పనిచేయాల్సి ఉంటుంది.
ఎందుకంటే పోటీ తీవ్రంగా ఉంటుంది.
కానీ ఇది ఇలాగే ఉండాల్సిన అవసరం లేదు.
నెలవంక ఆకారంలో ఉండే హెలికోనియా పూలు
హమ్మింగ్ బర్డ్స్ కి ఎక్కువ భాగం అందని ద్రాక్షలాంటివి.
కానీ గ్రీన్ హెర్మిట్ పక్షికి పొడవాటి, వంపు తిరిగిన ముక్కు ఉంటుంది.
ప్రశాంతంగా తేనెను జుర్రడానికి దానికి అవకాశం కల్పిస్తుంది.
చెప్పాలంటే, దాదాపుగా.
గుండుసూది మొనకంటే చిన్నగా ఉండే
ఈ పురుగులు ఈ హెలికోనియా పూలలోని తేనెనంతటినీ ఖాళీ చేశాయి.
మరో పువ్వుని చేరాలంటే, వాటికి మరో జీవి సాయం కావాలి.
వాటి పరిమాణంతో పోల్చితే, అవి చిరుతపులితో సమానంగా పరిగెడతాయి.
హమ్మింగ్ బర్డ్ ముక్కు దగ్గరికి పరిగెత్తి...
దాని ముక్కు రంధ్రాల్లో దాక్కుని...
మరో పువ్వు మీదికి ఆకాశంలో ప్రయాణానికి సిద్ధంగా ఉంది.
ఖాళీ స్థలం తిరిగి మొక్కలతో నిండిపోయాక,
అడవి నేల తిరిగి మరోసారి చీకటిమయం అవుతుంది.
ఇటువంటి తేమ వాతావరణంలో ఫంగస్ వృద్ధి చెందుతుంది...
నేల కూలిన వృక్షాల అవశేషాలను కుళ్ళిపోయేలా చేస్తుంది.
ఇక్కడ తాజా ఆహారం దొరకడం చాలా కష్టం.
చాలా జంతువులకి బ్రెజిల్ నట్ తినడం సాధ్యం కాదు.
కానీ అగూటికి అది వర్తించదు.
ఇప్పుడు తినలేని దాన్ని, అది తరువాత తినడం కోసం పాతి పెడుతుంది.
అది స్వతహాగా ఎప్పుడూ కంగారుగానే ఉంటుంది.
దానికి కారణం లేకపోలేదు.
మార్గే పెంపుడు పిల్లి కంటే కొంచెం పెద్దగా ఉంటుంది.
కానీ చాలా ప్రమాదకారి.
చీకటిగా ఉండే అడవి నేలపై బోలెడన్ని దాడిచేసే జంతువులు దాక్కుని ఉంటాయి.
చిట్టివైనా కూడా, కపట బుద్ధి కలిగినవి కూడా ఉంటాయి.
40 బుల్లి కాళ్ళు కలిగి,
వేలు పొడవు ఉండే వెల్వెట్ పురుగు నిశ్శబ్దంగా దాడి చేస్తుంది.
దాని వేటాడే పద్ధతి సైన్సు ఫిక్షన్ కి ఎంతమాత్రం తీసిపోదు.
దాని ఒంటిపై ఉన్న వైబ్రేషన్ సెన్సర్లు బలి కాబోయే జీవి కదలికలను అందిస్తాయి.
కానీ తన రహస్య ఆయుధాన్ని వాడాలంటే...
మరింత దగ్గరికి వెళ్ళాల్సిందే...
వెబ్-స్లింగర్స్.
ఆ జిగురు దారాలు క్షణాల్లో గట్టిపడతాయి.
తప్పించుకునే దారే లేదు.
చిన్ని ప్రాణులు నిత్యం అప్రమత్తంగా ఉండాలి.
ఆడ స్ట్రాబెర్రీ డార్ట్ కప్ప కొత్తగా మరికొన్ని గుడ్లు పెట్టింది.
కానీ వాటిని సంరక్షించాల్సిన బాధ్యత మగ కప్పది.
వేటాడే జంతువులకు నిండు ఎర్ర రంగు ఒక ప్రమాద సంకేతం.
దాని చర్మం నుండి ప్రాణాంతకమైన విషం ఊరుతుంది.
కానీ ఒక సమస్య...
ఫైర్ బెల్లీడ్ పాములను ఆ విషం ఏమీ చేయలేదు.
చిన్న కదలికను కూడా అవి తేలిగ్గా పసిగట్టగలవు.
నిశ్చలంగా ఉన్నట్లయితే...
అది బతికి బయటపడే అవకాశం ఉంది.
కానీ అది ప్రతి దానినుండీ దాక్కోలేదు.
శత్రువు మగ కప్ప.
స్థలంలో పాగా వేయడం కోసం వచ్చింది.
గెలిస్తే, అది గుడ్లన్నింటినీ తినేస్తుంది.
ఈ చిన్నారి నాన్న పోరాడకపోతే అన్నింటినీ కోల్పోతాడు.
ద్రాక్షపండు బరువులో ఉండే అవి రెండూ సమఉజ్జీలే.
ఆ విధంగా అరగంట పాటు పోరాడగలవు.
చిన్నారి నాన్న కప్ప అలసిపోవడం మొదలైంది.
కానీ చివరికి నాన్నదే గెలుపు.
దాని శత్రువు ప్రస్తుతానికి అక్కడినుండి వెళ్ళిపోయింది.
ఆ గుడ్లు పొదిగే లోపు అది రెండు వారాల పాటు కాపలా కాయాల్సి ఉంటుంది.
అడవిలో రుతువులు మారేకొద్దీ, మరింత సంక్లిష్టమైన సంబంధాలు అభివృద్ధి చెందుతాయి.
ఈ ఆర్కిడ్ బీ ఒక అసాధారణమైన లక్ష్యాన్ని చేరే పనిలో ఉంది.
ఇక్కడికి రావడానికి దాదాపు 40 కిలోమీటర్లు ప్రయాణించింది.
అది ఒంటరి కాదు.
అన్నీ మగ పురుగులే, అన్నీ ఒకే ఒక విషయం కోసం వచ్చాయి.
అది పుప్పొడి కాదు.
పరిమళం.
ఈ ఆర్కిడ్ మొక్క ఒక పరిమళాన్ని ఉత్పత్తి చేస్తుంది,
దానితో ఆడ పురుగులు మగ పురుగు దరిచేరకుండా ఉండలేవు.
అందుకోసం అది వీలైనంత పరిమళాన్ని సేకరిస్తుంది.
కానీ అది జాగ్రత్తగా ఉండకపోతే...
అందులో మునిగిపోతుంది.
బయటపడడానికి ఒకటే దారి.
కానీ చాలా ఇరుకైన దారి.
అయితే వెళ్ళే సమయంలో ఒక బహుమతి ఇవ్వకుండా ఆర్కిడ్ ఊరుకోదు.
దాని వీపుకి అంటించిన ఒక పుప్పొడి బస్తా.
జత కోసం పురుగు చేపట్టిన పని కొనసాగుతుంది,
అయితే ఆర్కిడ్ మొక్క పని మాత్రం పూర్తయింది.
పిగ్మీ మార్మాసెట్ల విషయంలో, జీవితం మళ్ళీ గాడిలో పడుతోంది.
కీటకాలు రావడం తగ్గిపోయాయి.
పరవాలేదు.
కొత్త చెట్ల మీద బెరడు రసాల కోసం గుంతలు తవ్వడంలో అవి బిజీగా ఉన్నాయి.
గోల చేసే చుట్టపక్కాలు కూడా తిరిగొచ్చాయి.
పెద్దగా చప్పుడు చేస్తూ, ఆహారాన్ని ఎవరికీ దక్కనివ్వకుండా...
ఆగం చేస్తూ ఉంటాయి.
కడుపు ఖాళీ చేసినప్పుడు,
దాన్ని శుభ్రం చేసే పని చిట్టి జీవులపై పడుతుంది.
చెట్టు పైభాగంలో అన్నీ శుభ్రంగా ఉంచే బాధ్యత ఈ చిట్టి సూపర్ హీరోదే.
పావలా పరిమాణంలో ఉండే పేడ పురుగు.
ఏ పనీ బ్రహ్మాండం కాదు.
20 మీటర్ల పైనుండి...
గట్టిగా పట్టుకుంటుంది అంతే.
దానితో పాటే శుభ్రం చేసే మిగిలిన బృందం కిందికి దిగుతుంది.
పాతి పెట్టడం కోసం ఆ పేడ ఉండల్ని దొర్లించుకుంటూ వెళ్తాయి.
తమ చిన్నారులకు అది ఆహారం.
అడవి నేలకి ఎరువు కూడా.
అత్యద్భుతమైన జంతుజాలంతో నిండిన అడవి ఒక సంక్లిష్టమైన ప్రపంచం.
ప్రతి ఒక్కరి పాత్రా ప్రత్యేకమైనదే.
ఈ బుల్లి జీవులకు కూడా వాటి స్థానం దక్కింది.
వారిని చుట్టుముట్టి ఉన్న అటవీ ప్రాంతం నిరంతరం మారుతూనే ఉంటుంది.
కానీ ప్రస్తుతానికి, జీవితం తియ్యనైనది.
కింద నేల మీద...
అగూటి వదిలేసిన ఒక బ్రెజిల్ నట్...
నీడలో నెమ్మదిగా ఎదుగుతోంది.
దానిది దీర్ఘకాల ప్రణాళిక.
చిన్న ప్రారంభంనుండే, బ్రహ్మాండం సృష్టించబడుతుంది.
అడవి చూడడానికి అనంతమైన ఆకుపచ్చ సాగరంలాగా కనిపించవచ్చు...
కానీ ప్రతి ఒక్క చెట్టూ చిట్టి అద్భుతాల ప్రపంచానికి నిలయం.
ఒక స్ట్రాబెర్రీ డార్ట్ కప్ప
తన చిన్నారి టాడ్ పోల్ కోసం సురక్షితమైన చోటుని వెతుకుతోంది.
తన తరువాతి తరాన్ని పెంచడం కోసం...
అది త్వరపడితే మంచిది.
అదొక సుదీర్ఘ ప్రయాణం...
పైపైకి.
సబ్ టైటిల్స్ అనువాదకర్త: రాధ